BBC Hausa - News - Saliyo na yin zaben Shugaban kasa
Saliyo na yin zaben Shugaban kasa
An sabunta: 17 ga Nuwamba, 2012 - An wallafa a 06:15 GMT
A yau Asabar, jama'ar kasar Saliyo ke kada kuri'un su a zaben Shugaban kasa da majalisar dokoki.
Shugaban kasar mai ci yanzu Ernest Koroma, yana neman wani wa'adin mulki ne karo na biyu a wani abin da ake hasashen za ayi fafatawa ta kut-da-kut da babban abokin hamayyar sa tsohon Shugaban mulkin sojin kasar Julius Maada Bao.
Zaben dai wata alama ce ta baya-bayan nan na farfadowar kasar Saliyo daga mummunan yakin basasar da aka dade ana gwabzawa wanda ya kawo karshensa shekaru goma da suka gabata.
Shugaba Koroma ya jagoranci shirin farfado da tattalin arzikin kasar cikin hanzari, abin da masu sukar lamirin sa suka ce yana tattare da mummunan cin hanci da rashawa.
ECOWAS ta yi kira ayi gwamnatin hadin-kasa
Safarar makamai na iza wuta a Afrika
An bude runfunan zaben yan majalisar dokokin Senegal